NARIADENIE KOMISIE (ES) č. 1746/2006
z 24. novembra 2006,
ktorým sa opravuje nariadenie (ES) č. 1279/2006, ktorým sa na hospodársky rok 2005/2006 stanovuje špecifický poľnohospodársky prepočítací kurz na minimálne ceny cukrovej repy, ako aj na produkčné odvody a dodatkový odvod v sektore cukru pre meny jednotlivých členských štátov, ktoré neprijali spoločnú menu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (1),
so zreteľom na nariadenie Komisie (EHS) č. 1713/93 z 30. júna 1993, ktorým sa stanovujú zvláštne vykonávacie pravidlá uplatňovania poľnohospodárskeho prepočítacieho kurzu v odvetví cukru (2), a najmä na jeho článok 1 ods. 3,
keďže:
(1)
V prílohe k nariadeniu Komisie (ES) č. 1279/2006 (3) sa vyskytla chyba v špecifickom poľnohospodárskom prepočítacom kurze stanovenom pre slovenskú korunu.
(2)
Je potrebné opraviť túto chybu tak, že sa výmenný kurz 39,0739 uvedený pre slovenskú korunu nahradí kurzom 38,0739.
(3)
Opravený kurz sa musí uplatňovať od dátumu nadobudnutia účinnosti nariadenia (ES) č. 1279/2006, aby sa pokryl hospodársky rok 2005/2006,
PRIJALA TOTO NARIADENIE:
Článok 1
Príloha k nariadeniu (ES) č. 1279/2006 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. júla 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 24. novembra 2006